Доўгачаканай была “Гумарыстычная эстафета”. Вось каманды на старце, а старт той пачынаўся аж восем разоў: скакалі ў мяхах, апраналі і збіралі дзіця ў школу, гатавалі яешню, садзілі і збіралі бульбу, хадзілі на лыжах… Наша каманда і ў іншых конкурсах паказала сябе добрымі стратэгамі, якія ўмеюць слухаць адзін аднаго і дзяліць абавязкі, добра выконваць сваю частку, што патрэбна для любой каманднай справы. А згуртаванне калектыву на спартыўных спаборніцтвах – галоўная мэта такіх спартакіяд, як і наладжванне сяброўскіх адносін паміж суседзямі, што было на працягу ўсёй паездкі.